**ES projekts *EnPC INTRANS* –**

**Kapacitātes stiprināšana attiecībā uz energoefektivitātes līgumiem Eiropas valstu pārejas tirgos**

Ielūgums uz semināru

**ENERGOEFEKTIVITĀTES LĪGUMU PIEMĒROŠANA PUBLISKO ĒKU ENERGOEFEKTIVITĀTES UZLABOŠANAI**

**2016.gada 19. aprīlī**

**viesnīcas „Luiize” restorānā, Jēkabpilī, Brīvības ielā 190, 2.stāvā**

Biedrība „Zemgales reģionālā enerģētikas aģentūra” (ZREA) kopš 2015.gada 1.marta īsteno ES finansētu Horizon 2020 programmas projektu Nr.649639 „Kapacitātes stiprināšana attiecībā uz Energoefektivitātes līgumiem pārejas periodā esošajos Eiropas tirgos” */ „Capacity building on Energy Performance Contracting in European Markets in Transition”* (EnPC-INTRANS).

Eiropā  pieaug pašvaldību interese sadarboties ar privāto sektoru, balstoties uz Energoefektivitātes līgumiem (Energy Performance Contracting – EPC), kuru mērķis ir daļēji vai kopumā  finansēt energoefektivitātes uzlabojumus objektā no faktiski sasniegtajiem enerģijas patēriņa ietaupījumiem un izmaksu samazinājumiem. EnPC-INTRANS projekta mērķis ir motivēt un uzlabot Eiropas valstu pašvaldību un vietējo speciālistu/ ekspertu spējas efektīvāk izmantot ekonomisko potenciālu saistībā ar Energoefektivitātes līgumiem (EPC). Sīkāka informācija par projektu pieejama projekta mājas lapā: <http://www.enpc-intrans.eu/language/lv/majas/projekta-informacija/>

Nesen Latvijā Saeimā tika apstiprināts „Energoefektivitātes likums”, kas paredz  valsts un pašvaldību sektoram, ieviest energopārvaldības sistēmu, bet  enerģijas ražotājiem iesaistīties energoefektivitātes pienākumu shēmā, un īstenot citus pasākumus. Likums paredz, ka viens no veidiem, kā pašvaldības var uzlabot savu energoefektivitāti, ir, izmantojot Energoefektivitātes pakalpojumu, slēgt līgumus ar privātām kompānijām. Likuma 14.pantā atrunāts, kādas sadaļas jāietver Energoefektivitātes pakalpojumu līgumā un kādi ir šo pakalpojumu sniegšanas nosacījumi energoefektivitātes uzlabošanai publiskajās ēkās.

Energoefektivitātes līgumu izmantošana ir viens no risinājumiem, kad pašvaldībai nav lieku līdzekļu, ko investēt energoefektivitātes pasākumos, jo privātā kompānija nodrošina/ piesaista nepieciešamo finansējumu veicamajiem pasākumiem.

Lai izglītotu un informētu Latvijas  pašvaldības un to iestādes, kā arī uzņēmumus, kas jau piedāvā energoefektivitātes pakalpojumus vai gatavojas tos piedāvāt: ZREA šī projekta ietvaros organizēs **bezmaksas 1 dienas semināru**, kurā tikssniegta **informācija par** **Energoefektivitātes līgumu veidiem un piemēri par īstenotajiem projektiem publiskajās ēkās, izmantojot Energoefektivitātes līgumus.**

**Aicinām pieteikties pašvaldības, pašvaldību iestādes, namu apsaimniekotājus, siltumapgādes uzņēmumus u.c. komersantus, kas savu darbību saista ar būvniecības/ energoefektivitātes pakalpojumu jomu.**

**Tālrunis izziņām:** Inga Kreicmane: 20023848, e-pasts: inga@zrea.lv

**Semināra dienas kārtība**

2016.gada 19.aprīlī

viesnīcas „Luiize” restorānā Jēkabpilī, Brīvības ielā 190, 2.stāvā

no plkst. 11:00 līdz 15:00

| **Laiks** | **Tēma** | **Prezentācijas sniedzējs** |
| --- | --- | --- |
| 10:45 - 11:00 | **Reģistrācija, kafija** |  |
| 11:00 – 11:30 | **Ievads.**  **Energoefektivitātes līgumu (EEL) koncepcijas**  **(I modulis):**  Kas jāņem vērā lēmuma pieņemšanai, vai izmantot EEL un kā izvēlēties piemērotos biznesa modeļus?   * EEL pamatkoncepcija, * Praktiski EEL piemēri, kas īstenoti sabiedriskās ēkās, * EEL biznesa modeļi, * Ekonomiskais pamatojums. | **Inga Kreicmane,** ZREA direktore, EnPC INTRANS projekta vecākā eksperte |
| 11:30 – 12:00 | **Energoefektivitātes līgumu (EEL) biznesa modeļi/ prakse (II modulis):**  Kas jāņem vērā lēmuma pieņemšanai, vai izmantot EEL un kā izvēlēties piemērotos biznesa modeļus?   * Projekta identificēšana, * Finansējums kā daļa no EEL pakalpojumiem, * Iespējamie riski un riska novēršanas stratēģijas. | **Jānis Bērziņš,** ZREA EnPC INTRANS projekta vecākais eksperts / SIA „Ozolnieku KSDU” siltumsaimniecības daļas vadītājs |
| 12:00 – 12:10 | **Kafijas pauze** |  |
| 12:10 – 12:40 | **EEL pakalpojumu iepirkums un līgumslēgšana**  **(II modulis):**   * Juridiskais regulējums: ES tiesību akti, Nacionālie tiesību akti; * Eiropas EEL Rīcības kodekss, * Iepirkumu procedūras, * Līgumu paraugi. | **Irēna Pastare**, ZREA EnPC INTRANS projekta vecākā eksperte / Jēkabpils pašvaldības Attīstības un investīciju nodaļas projektu koordinatore. |
| 12:40 – 13:10 | **EEL projektu radīto ietaupījumu mērīšana un pārbaude (IV modulis):**   * **Bāzes scenārija aprēķināšana** (soli pa solim):   I solis: Apkopošana un rēķinu saraksts.  II solis: Laika korekcija bāzes scenārija gadam.  III solis: Cenu korekcija.  IV solis: Bāzes scenārija aprēķins.  V solis: Bāzes scenārija dokumentācija.   * **Ietaupījumu mērīšana & pārbaude** (soli pa solim):   I solis: Dienas korekcija.  II solis: Klimata korekcija.  III solis: Lietojuma korekcija.  IV solis: Cenu korekcija. | **Ainārs Gulbinskis**, ZREA EnPC INTRANS projekta vecākais eksperts / ZREA energoeksperts. |
| 13:10 – 13:40 | **Pusdienu kafijas pauze** |  |
| 13:40 – 13:55 | Energoservisa kompānijas (ESKO) SIA „RenEsco” darbības pieredze Latvijā daudzdzīvokļu renovācijas jomā, izmantojot Energoefektivitātes pakalpojuma līgumus | **Dzintars Jaunzems**,  SIA „RenEsco” direktors |
| 13:55 – 14:10 | ES Horizon 2020 programmas projekts „SunShine” – jaunas iespējas daudzdzīvokļu ēku atjaunošanas projektu īstenošanā un finansēšanā | **Dzintars Jaunzems**,  SIA „RenEsco” direktors |
| 14:10 – 15:00 | **Jautājumi / Diskusija**  **Semināra novērtējuma anketu aizpildīšana un nodošana semināra organizatoriem** |  |